Wes-Arktika

Wes-Arktika (amptelik die Protektoraat van Wes-Arktika, voorheen bekend as die Groothertogdom van Wes-Arktika) is 'n mikronasie wat in 2001 deur Travis McHenry gestig is. Dit maak aanspraak op die gebied bekend as Marie Byrd Land, geleë tussen die Nieu-Seelandse Antarktiese gebied en die Chileense gebied, spesifiek die gedeelte van Antarktika wat tussen 90 grade en 150 grade weslengtegraad en suid van die 60ste breedtegraad geleë is. Dit beslaan 620 000 vierkante kilometer grond, en alhoewel meer as 2 000 burgers beweer word, woon nie een van hulle binne die geëiste gebied nie. Wes-Arktika word soos al die ander mikronasies nie deur enige soewereine staat erken nie.

In 2018 het die regering van Wes-Arktika 'n ere-konsulaat in Nerja, Spanje, geopen en gaan voort om ander ere-konsulate regoor die wêreld oop te maak.

Die "Wes-Arktiese regering" het 'n Amerikaanse liefdadigheidsorganisasie gestig om bewustheid te verhoog oor die impak van klimaatsverandering op die natuurlewe van Antarktika en het ook aktief die behoefte aan 'n effektiewe wêreldwye reaksie op Covid-19-pandemie gesteun.

Die "Wes-Arktiese regering" het die "staat" Maeland in 2020 onafhanklikheid verleen en aan hulle 'n gedeelte grond aan die kusstreek van Wes-Arktika gegee.

Verwysings

Notas

Eksterne skakels
 

Antarktika